section_heading: Metode
paragraph_text: Jedan od načina pretrage koristi ključne riječi kako bi pronašao zanimljive ulomke i rečenice u pronađenim dokumentima, koje potom filtrira prema željenoj vrsti odgovora. Rangiranje odgovora se radi prema redoslijedu riječi ili sličnosti s upitom. Pojedini sustavi koriste obrasce u nadi da je odgovor samo preformulirano pitanje. Na primjer, ako je pitanje „Što je TV?“, sustav bi pronašao poveznicu „Što je X?“ i tražio dokumente koji počinju sa „X je Y.“. Ovaj način je jako efikasan ako tražimo informacije tipa imena, datumi, lokacije.